CELEX: 32005R0067
Language: da
Date: 2005-01-17 00:00:00
Title: Kommissionens forordning (EF) nr. 67/2005 af 17. januar 2005 om ændring af forordning (EF) nr. 2879/2000 om gennemførelsesbestemmelser til Rådets forordning (EF) nr. 2702/1999 om oplysningskampagner og salgsfremmende foranstaltninger for landbrugsprodukter i tredjelande

18.1.2005   
            
            
               DA
            
            
               Den Europæiske Unions Tidende
            
            
               L 14/5
            
         
      KOMMISSIONENS FORORDNING (EF) Nr. 67/2005
   af 17. januar 2005
   om ændring af forordning (EF) nr. 2879/2000 om gennemførelsesbestemmelser til Rådets forordning (EF) nr. 2702/1999 om oplysningskampagner og salgsfremmende foranstaltninger for landbrugsprodukter i tredjelande
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2702/1999 af 14. december 1999 om oplysningskampagner og salgsfremmende foranstaltninger for landbrugsprodukter i tredjelande (1), særlig artikel 11, og
   ud fra følgende betragtninger:
   
               (1)
            
            
               Artikel 3 og 4 i forordning (EF) nr. 2702/1999 indeholder de kriterier, der skal anvendes ved fastlæggelsen af de markeder og produkter, der kan blive genstand for oplysningskampagner og/eller salgsfremmende foranstaltninger i tredjelande. Disse markeder og produkter er anført i bilaget til Kommissionens forordning (EF) nr. 2879/2000 (2).
            
         
               (2)
            
            
               I henhold til artikel 5 i forordning (EF) nr. 2702/1999 skal Kommissionen hvert andet år udarbejde en liste over de markeder og produkter, der er henvist til i forordningens artikel 3 og 4.
            
         
               (3)
            
            
               Listen over målmarkeder bør revideres for at tage hensyn til den kendsgerning, at Kroatien, Bosnien-Hercegovina, Serbien og Montenegro, Den Tidligere Jugoslaviske Republik Makedonien, Tyrkiet og Ukraine er af særlig interesse som eksportmarkeder for nogle medlemsstater og udgør et potentielt eksportmarked for EU generelt.
            
         
               (4)
            
            
               Blomster og planter er en sektor, hvor markedsligevægten kan forbedres gennem oplysningskampagner og/eller salgsfremmende foranstaltninger for generiske produkter i tredjelande. Disse produkter bør derfor føjes til listen over produkter, der kan omfattes af salgsfremstød i tredjelande.
            
         
               (5)
            
            
               Henvisningen til ost og yoghurt i bilaget til forordning (EF) nr. 2879/2000 bør udvides til at omfatte mejeriprodukter generelt.
            
         
               (6)
            
            
               Produkter med en beskyttet oprindelsesbetegnelse (BOB), en beskyttet geografisk betegnelse (BGB) eller med betegnelsen garanteret traditionel specialitet (GTS) i overensstemmelse med Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (3) eller Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler (4) samt produkter, der er økologisk producerede i overensstemmelse med Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (5), er kvalitetsprodukter, hvis produktion prioriteres inden for rammerne af den fælles landbrugspolitik. Disse produkter bør derfor føjes til listen i bilaget til forordning (EF) nr. 2879/2000, således at de kan omfattes af alle oplysnings- og salgsfremmende foranstaltninger i ordningen for salgsfremstød i tredjelande.
            
         
               (7)
            
            
               Forordning (EF) nr. 2879/2000 bør derfor ændres i overensstemmelse hermed.
            
         
               (8)
            
            
               De i denne forordning fastsatte foranstaltninger er i overensstemmelse med udtalelse fra mødet i Den Fælles Forvaltningskomité for Salgsfremstød for Landbrugsprodukter —
            
         UDSTEDT FØLGENDE FORORDNING:
   Artikel 1
   Bilaget til forordning (EF) nr. 2879/2000 affattes som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. januar 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 327 af 21.12.1999, s. 7. Senest ændret ved forordning (EF) nr. 2060/2004 (EUT L 357 af 2.12.2004, s. 3).
   
      (2)  EFT L 333 af 29.12.2000, s. 63. Senest ændret ved forordning (EF) nr. 1806/2004 (EUT L 318 af 19.10.2004, s. 11).
   
      (3)  EFT L 208 af 24.7.1992, s. 1. Senest ændret ved forordning (EF) nr. 1215/2004 (EUT L 232 af 1.7.2004, s. 21).
   
      (4)  EFT L 208 af 24.7.1992, s. 9. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (5)  EFT L 198 af 22.7.1991, s. 1. Senest ændret ved Kommissionens forordning (EF) nr. 1481/2004 (EUT L 272 af 20.8.2004, s. 11).
   
      BILAG
      
         
            »BILAG
            
                        1.
                     
                     
                        Liste over tredjelandsmarkeder, hvor der kan gennemføres afsætningsfremmende foranstaltninger
                        
                                     
                                 
                                 
                                    Schweiz
                                 
                              
                                     
                                 
                                 
                                    Norge
                                 
                              
                                     
                                 
                                 
                                    Rumænien
                                 
                              
                                     
                                 
                                 
                                    Bulgarien
                                 
                              
                                     
                                 
                                 
                                    Kroatien
                                 
                              
                                     
                                 
                                 
                                    Bosnien-Hercegovina
                                 
                              
                                     
                                 
                                 
                                    Serbien og Montenegro
                                 
                              
                                     
                                 
                                 
                                    Den Tidligere Jugoslaviske Republik Makedonien
                                 
                              
                                     
                                 
                                 
                                    Tyrkiet
                                 
                              
                                     
                                 
                                 
                                    Ukraine
                                 
                              
                                     
                                 
                                 
                                    Rusland
                                 
                              
                                     
                                 
                                 
                                    Japan
                                 
                              
                                     
                                 
                                 
                                    Kina
                                 
                              
                                     
                                 
                                 
                                    Sydkorea
                                 
                              
                                     
                                 
                                 
                                    Sydøstasien
                                 
                              
                                     
                                 
                                 
                                    Indien
                                 
                              
                                     
                                 
                                 
                                    Mellemøsten
                                 
                              
                                     
                                 
                                 
                                    Nordafrika
                                 
                              
                                     
                                 
                                 
                                    Sydafrika (Republikken)
                                 
                              
                                     
                                 
                                 
                                    Nordamerika
                                 
                              
                                     
                                 
                                 
                                    Latinamerika
                                 
                              
                                     
                                 
                                 
                                    Australien og New Zealand
                                 
                              
                  
                        2.
                     
                     
                        Liste over produkter, der kan omfattes af afsætningsfremmende foranstaltninger i tredjelande
                        
                                    —
                                 
                                 
                                    Okse- og svinekød, fersk, kølet eller frosset, forarbejdede produkter og kødtilberedninger
                                 
                              
                                    —
                                 
                                 
                                    Kvalitetsfjerkrækød
                                 
                              
                                    —
                                 
                                 
                                    Mejeriprodukter
                                 
                              
                                    —
                                 
                                 
                                    Olivenolie og spiseoliven
                                 
                              
                                    —
                                 
                                 
                                    Bordvine med geografisk betegnelse. Kvbd
                                 
                              
                                    —
                                 
                                 
                                    Spiritus med beskyttet geografisk eller traditionel betegnelse
                                 
                              
                                    —
                                 
                                 
                                    Friske og forarbejdede frugter og grøntsager
                                 
                              
                                    —
                                 
                                 
                                    Forarbejdede korn- og risprodukter
                                 
                              
                                    —
                                 
                                 
                                    Spindhør
                                 
                              
                                    —
                                 
                                 
                                    Levende planter og blomsterdyrkningsprodukter
                                 
                              
                                    —
                                 
                                 
                                    Produkter med en beskyttet oprindelsesbetegnelse (BOB), en beskyttet geografisk betegnelse (BGB) eller betegnelsen garanteret traditionel specialitet (GTS) i overensstemmelse med Rådets forordning (EØF) nr. 2081/92 (1) eller (EØF) nr. 2082/92 (2)
                                    
                                 
                              
                                    —
                                 
                                 
                                    Produkter, der er økologisk fremstillede i overensstemmelse med Rådets forordning (EØF) nr. 2092/91 (3).«
                                 
                              
                  
      
      
         (1)  EFT L 208 af 24.7.1992, s. 1.
      
         (2)  EFT L 208 af 24.7.1992, s. 9.
      
         (3)  EFT L 198 af 22.7.1991, s. 1..